Adrian Stroe a făcut 25 de ani și 9 luni de închisoare.

El mai primise încă 15 ani de închisoare pentru trafic de heroină în închisoare, în 2012.

De mai multe ori i s-au respins cererile de liberare.

Până când, în iunie 2018, bărbatul de 60 de ani a ieșit din Penitenciarul Găești, pentru că atât procurorul, cât și judecătorul au fost de acord că și-a ispășit pedeapsa.

Eliberarea lui ridică o temă interesantă: cum este societatea pregătită să primească înapoi un om care are la activ fapte atât de grave?!

Există mecanisme de reintegrare a lui și de protecție a celorlalți? În cazul lui Adrian Stroe, nu a fost impusă nici o măsură de supraveghere.

“Regret faptele, dar nu și victimele”, declarase el în momentul recunoașterii în fața procurorului Marian Nazat, care a fost investigatorul de caz.

Adrian Stroe

Adrian Stroe s-a născut pe 24 octombrie 1959, în Bucureşti. S-a căsătorit la 22 de ani, iar un an mai târziu a devenit tată.

Deşi absolvise Facultatea de Construcţii, bărbatul lucra ca taximetrist pentru că, se lăuda el și era adevărat, aşa putea câştiga într-o seară cât după o lună de muncă pe şantierul de la Casa Republicii.

În 1991, Stroe a divorţat. Mai târziu, el avea să-i mărturisească procurorului criminalist că a început să ucidă “dintr-un sentiment de frustrare determinat de despărţirea de soţie, pe care a iubit-o şi încă o mai iubeşte”.

Urmărește cel mai nou VIDEO Știri VIDEO Ludovic Orban, vizită cu iz electoral în Giurgiu. A inaugurat o sală de sport, s-a văzut cu primarii PNL din zonă și a vorbit cu locuitorii

Prima lui victimă a fost S. Lavinia. Fata de 26 de ani a urcat în taxiul lui în seara zilei de 29 ianuarie 1992.

A refuzat să aibă raport sexual cu mine. M-a enervat acest refuz şi am strâns-o cu mâinile de gât până când a murit. M-am deplasat cu maşina la stăvilarul lacului Cernica, unde am făcut o copcă în gheaţă şi am aruncat cadavrul în apă, după ce l-am dezbrăcat complet. Declaraţia lui Adrian Stroe din dosarul de omor:

Înainte de a arunca trupul în apă, criminalul a furat bijuteriile pe care fata le purta în acea zi. A dăruit inelul victimei fostei sale soţii, iar lănţişorul de aur – fetiţei sale.

“M-am trezit cu mâinile pe gâtul ei, strângând puternic”

A doua victimă se numea P. Valentina, avea 25 de ani şi era din Rusia. Necăsătorită, Valentina era mama unui băieţel. Venise în România cu un grup de turişti care aduceau diverse produse din Rusia şi le vindeau prin pieţele din Bucureşti.

Recomandări Vaccinurile împotriva COVID-19 sunt tot mai aproape, dar graba producerii lor îi îngrijorează pe cercetători﻿

În seara zilei de 29 martie 1992, tânăra a coborât din hotel şi a urcat în taxiul condus de Adrian Stroe.

“Eram cuprins de acea transă normală a unui bărbat a cărui excitaţie începuse cu câteva ore în urmă, eram foarte aproape de a-mi satisface frumoasa plăcere a actului sexual şi continuam să o ţin în braţe şi să o mângâi când ea a început să mă respingă brutal şi chiar violent. (…) Nu admiteam sub nici o formă să renunţ. Nu puteam. M-am trezit cu mâinile pe gâtul ei, strângând puternic”, a povestit Adrian Stroe după ce a fost prins.

Trupul femeii a fost găsit pe 31 martie 1992, în aceeaşi zonă a stăvilarului Pantelimon. Legiştii au stabilit că, înainte de a fi ucisă, femeia fusese bătută şi violată.

“Investisem prea mult în ea”

Cu cea de-a treia victimă, Stroe a încercat să lege o relaţie de prietenie. B. Mariana avea 25 de ani şi era vânzătoare la magazinul Unirea.

Taximetristul o curta, iar în seara zilei de 9 septembrie 1992, au mers la restaurant, iar de acolo a dus-o pe fată pe malul lacului Cernica. Atunci când tânăra i-a refuzat avansurile sexuale, a violat-o şi a strâns-o de gât.

“Am reflectat şi mi-am dat seama că îşi bate joc de mine. Investisem în ea atâta căldură, respect, sentimente, ca să nu mai vorbesc de sumele plătite la cele două restaurante, un parfum destul de scump şi o pereche de pantofi. Deci investisem prea mult în ea pentru a renunţa la ideea de a face dragoste cu ea, de a primi tandreţea ei şi alte sentimente pe care orice bărbat şi le doreşte de la femeia în care investeşte cât mine”, a spus Adrian Stroe în fața anchetatorilor.

Recomandări Cum reacționează oamenii când se întâlnesc pe stradă cu câinele-robot Spot, folosit în spitale la triajul pacienților cu COVID-19

După ce a ucis-o, a stropit-o cu benzină şi i-a dat foc. Cadavrul femeii a fost găsit, cinci zile mai târziu, într-un canal de desecare de lângă Glina.

Deşi trupul era ars în proporţie de 80%, focul nu afectase câteva degete, iar victima a fost identificată în baza unei amprente.

După ce au aflat cine e, poliţiştii au reconstituit ultima zi din viaţa tinerei şi aşa au ajuns la criminal. În rezervorul vasului de WC din apartament, el ascunsese, într-o pungă de plastic, pantofii pe care îi dăruise victimei.

Arestat pe 17 septembrie 1992, Adrian Stroe a recunoscut cele trei crime şi i-a declarat procurorurului criminalist Marian Nazat: “Regret faptele, dar nu şi victimele”.

Recomandări FOTO/VIDEO | Un producător de cătină din județul Gorj: „E aurul nostru!”

L-am întrebat: Dacă ai fi judecător, ce pedeapsă ţi-ai da?, iar el a răspuns: «Eu am fost odată judecător şi am dat pedeapsa care se cuvenea» Marian Nazat, fost procuror criminalist:

După ce a fost arestat, Stroe a fost internat la secţia de psihiatrie a Spitalului Penitenciar Jilava şi diagnosticat cu “psihopatie polimorfă”.

În închisoare, Stroe s-a pocăit şi s-a însurat

În decembrie 1996, Adrian Stroe a fost condamnat la închisoare pe viaţă. Presa l-a botezat atunci “taximetristul morţii” şi l-a căutat în închisoare, pentru a-i lua interviuri.

Într-unul din ele, Stroe declara că “femeile ucise erau pierderi planificate” şi mărturisea că el nu are nici un fel de sentiment de recunoştinţă faţă de mama lui.

“S-a întâmplat ca eu să fiu născut de către această persoană care este mama mea. Şi-a căutat-o cu mâna ei, nu sunt eu vinovat că m-am născut. N-o iubesc deloc. Ţin la ea, dar n-o iubesc. Eu nu mai sunt capabil să iubesc!”, spunea Adrian Stroe.

Aflat atunci în spatele gratiilor de trei ani, spunea că îi e dor doar de fetiţă şi de câinele lui, un dog german la care ţinea “mai mult decât la un om”.

În 1999, Stroe a fost transferat la Penitenciarul Rahova, iar aici s-a pocăit după ce a citit Biblia. “Mi-am dat seama că numai Dumnezeu ne poate pedepsi pentru faptele noastre”, declara el presei.

A trecut la cultul adventist, iar în 2007 conducea Comunitatea Deţinuţilor Creştini din România. Descoperise o cauză pentru crimele comise şi declara că 1992 a fost “anul în care, probabil, eram vulnerabil sufleteşte”.

În puşcărie a scris o carte, “Liber în ţara Domnului”, şi şi-a făcut o pagină de internet pe care publica “poezii şi texte spirituale”.

Daniela, o profesoară de limba engleză din Târgovişte, i-a citit textele de pe net şi a dorit să-l cunoască, iar la sfârşitul lui 2007, cei doi s-a căsătorit în penitenciar. Numai că, în aceiași ani, Adrian Stroe mai făcea ceva. Vindea heroină.

Continuarea în Libertatea de mâine.

Citeşte şi:

Justiția noastră judecă la mica înțelegere. De la 17 ani de puşcărie la condamnare cu suspendare pentru pedofilii străini care „vânează” copii în România

Au „închiriat” copilul de 11 ani unui pedofil, ca să-și cumpere patru porci! Iar justiția română le dă abuzatorilor de copii, români și străini, pedepse fără executare!

Pedofili străini în România. Cuplul de germani care droga băieți minori, racolați din zona Gării de Nord, înainte de a-i abuza sexual. Au fost „animatori pentru copii” în hoteluri din mai multe ţări!

PARTENERI - GSP.RO "Vei muri de foame cu copii cu tot". Incredibil cu cine a intrat în conflict Anamaria Prodan

PARTENERI - PLAYTECH BOMBA despre Gabi Firea a fost DETONATĂ cu 24 de ore înainte de alegeri. Bucureștenii vor afla acum adevărul despre ea

HOROSCOP Horoscop 27 septembrie 2020. Balanțele au parte de un context avantajos pentru a renunța rapid la planurile păguboase

Scoala9.ro Primul vot din viața mea. „La școală prea puțin am discutat despre alegeri”